EkBass/fiwiki-20250220-pages-articles huggingface dataset:
David Hemery

David Hemery (s. 18. heinäkuuta 1944 Cirencester, Gloucestershire, Englanti) on brittiläinen aitajuoksija ja olympiavoittaja.Hannus, s. 125–126 David Hemery asui isänsä työn vuoksi Yhdysvalloissa vuosina 1956–1962.Kluge, s. 61 Aikustuttuaan hän palasi Yhdysvaltoihin opiskelemaan Bostonin yliopistoon. Vuonna 1966 hän juoksi sisäratojen Euroopan ennätykset 600 jaardilla (1.09,8) ja 60 jaardin aitajuoksussa (7,1). Samana vuonna hän voitti 110 metrin aitajuoksussa Kansainyhteisön mestaruuden ja juoksi matkan Britannian ennätyksen 13,9. Vuonna 1968 Hemery voitti 440 jaardin aitajuoksussa Yhdysvaltain yliopistomestaruuden ajalla 49,8. Hänen taakseen jäi Geoff Vanderstock, joka samana vuonna paransi 400 metrin aitajuoksun maailmanennätykseksi 48,8. Samana syksynä Méxicon olympialaisissa Hemery juoksi 400 metrin aitojen alkuerässään toiseksi ajalla 50,3 ja välierässään kolmanneksi ajalla 49,3. Loppukilpailussa hän oli ylivoimainen ja voitti kultaa uudella ME-ajalla 48,1.Kluge, s. 42 Sähköajanotolla loppuaika oli 48,12, joka kesti maailmanennätyksenä seuraaviin olympialaisiin ja Euroopan ennätyksenä vuoteen 1979 saakka. Olympialaisten 4 × 400 metrin viestijuoksussa Hemery juoksi kolmannen osuuden Britannian joukkueessa, joka sijoittui viidenneksi ajalla 3.01,2.Kluge, s. 44 Ateenan EM-kilpailuissa 1969 Hemery osallistui 110 metrin aitajuoksuun ja saavutti hopeaa ajalla 13,7 oltuaan 0,2 sekuntia Italian Eddy Ottozia hitaampi.Siukonen & Ahola, s. 94 Vuonna 1970 hän voitti toistamiseen Kansainyhteisön mestaruuden pika-aidoissa. Münchenin olympialaisissa 1972 hän voitti 400 metrin aitajuoksussa alkueränsä ajalla 49,72. Välierässä hän sijoittui kolmanneksi ajalla 49,66 edellään Ugandan John Akii-Bua ja Yhdysvaltain Ralph Mann. Loppukilpailussa samat kaksi miestä olivat Hemeryä nopeampia. Ajalla 48,52 Hemery sai pronssia ja menetti samalla maailmanennätyksensä Akii-Bualle.Kluge, s. 240–241 Kolmannen olympiamitalinsa Hemery sai Münchenin kisojen 4 × 400 metrin viestissä, jossa hän juoksi kolmannen osuuden ja Britannia sijoittui hopealle Euroopan ennätyksellä 3.00,46.Kluge, s. 242 Hemery lopetti amatööriuransa, johon sisältyi myös kymmenottelua, vuoteen 1972 mutta kilpaili vielä ammattilaisena. Vuosina 1975–1982 hän toimi valmentajana Bostonin yliopistossa. Hän on kirjoittanut Another hurdle -nimisen elämäkerran. ==Henkilökohtaiset ennätykset== * 100 metriä 10,9 s * 200 metriä 21,8 s * 400 metriä 47,1 s * 110 metrin aitajuoksu 13,6 s * 300 metrin aitajuoksu 34,6 s * 400 metrin aitajuoksu 48,12 s (ME) * Korkeushyppy 186 cm * Pituushyppy 717 cm * Kymmenottelu 6893 p ==Lähteet== * * * ===Viitteet=== Luokka:Brittiläiset pika-aitajuoksijat Luokka:Brittiläiset 400 metrin aitajuoksijat Luokka:Brittiläiset olympiavoittajat Luokka:Vuonna 1944 syntyneet Luokka:Elävät henkilöt
Drogheda United FC

Drogheda United FC (Iiriksi: Cumann Peile Dhroichead Átha Aontaithe) on irlantilainen jalkapalloseura, joka pelaa Irlannin pääsarjassa, FAI Premier Divisionissa. Joukkue pelaa kotiottelunsa Hunky Dorys Park -stadionilla, jonne mahtuu 2 000 katsojaa. Ennen Hunky Dorys Parkia joukkueen kotikenttänä toimi Lourdes Stadium. Seuraa on edustanut myös kaksi suomalaista pelaajaa, maalivahti Mikko Vilmunen ja keskikenttäpelaaja Sami Ristilä. ==Historia== Drogheda United perustettiin vuonna 1919, mutta seura valittiin vasta vuonna 1963 Irlannin jalkapalloliigaan. Joukkue pääsi kaudella 1983–1984 UEFA Cupiin ja ensimmäisellä kierroksella vastaan tuli englantilainen Tottenham Hotspur, joka voitti seuran tylysti 14–0. Seuraavan kerran seura pääsi kansainvälisiin kisoihin kaudella 2006–2007, jälleen UEFA Cupiin. Ensimmäisellä karsintakierroksella vastustajaksi tuli suomalainen Helsingin Jalkapalloklubi, jonka joukkue voitti 4–2. Toisella karsintakierroksella norjalainen IK Start pudotti seuran jatkosta rangaistuspotkuilla 11–10. Seuraavalla kaudella seura voitti ensin sanmarinolaisen AC Libertasin 4–1 ja hävisi ruotsalaiselle Helsingborgs IF:lle 4–1. Kaudella 2008–2009 joukkue pelasi ensimmäisen karsintakierroksen ottelun voittamalla virolaisen FC Levadia Tallinnan. Toisella kierroksella vastaan tuli ukrainalainen FK Dynamo Kiova, jolle joukkue hävisi yhteismaalein 4–2. ==Tunnettuja entisiä pelaajia== * Tommy Breen * Ray Treacy * Tony Macken * Mick Meagan * Mick Leech * Cathal Muckian * Jerome Clarke * Frank "Dusty" Flanagan * Gerry Martin * Stephen Bradley * Phil Murphy ==Tunnettuja entisiä valmentajia== * Jimmy McAlinden ==Saavutukset== * FAI Cup: ** Voitto vuonna 2005 ** Kakkossija vuosina 1971 ja 1976 * Irlannin jalkapalloliiga ** Voitto vuonna 2007 ** Kakkossija kaudella 1982–1983 * Irlannin liigacup ** Voitto kaudella 1983–1984 * Setanta Sports Cup ** Voitto kaudella 2005–2006, 2006–2007 ==Ennätyksiä== *Eniten pisteitä kaudella: 64, 1998–1999 *Eniten liigamaaleja kaudella: 21, Cathal Muckian, 1977–1978 *Eniten liigamaaleja yhteensä: 52, Gerry Martin, 1973–1974 ==Aiheesta muualla== * Seuran virallinen kotisivu (englanniksi) Luokka:Irlantilaiset jalkapalloseurat
Baarle-Nassau

Baarle-Nassau on Alankomaissa, Pohjois-Brabantin provinssissa sijaitseva kunta. Asukkaita kunnassa on 6 670 (1.2.2008) ja väestötiheys on 87 as./km². Kunnan pinta-ala on 76,3 neliökilometriä, josta vettä on 0,03 km². Baarle- Nassaun pormestari on Jan Hendrikx. Kunnan keskuspaikka on samanniminen kuin kuntakin. Baarle-Nassaun naapurikunnat ovat Alphen-Chaam pohjoisessa, Ravels idässä, Turnhout kaakossa, Baarle-Hertog ja Merksplas etelässä ja Hoogstraten lounaassa ja lännessä. Alphen-Chaamia lukuun ottamatta Baarle-Nassaun naapurikunnat sijaitsevat Belgiassa. Baarle-Nassaulla on erittäin monimutkaiset rajat, sillä 22 osaa, joita kutsutaan enklaaveiksi, belgialaisesta Baarle-Hertogin kunnasta sijaitsee Baarle-Nassaun sisällä. Kahdeksan eksklaavia Baarle-Nassauta puolestaan on kokonaan Belgian ympäröimänä. Näistä kahdeksasta seitsemän sijaitsee Belgialle kuuluvien enklaavien sisällä. Baarle-Nassaussa ja Baarle-Hertogissa on omat kaupungintalot, paloasemat, kirkot, poliisiasemat sekä yrityksillä alankomaalainen ja belgialainen osoite. Puolestaan muun muassa juomaveden ja kaasun kunnat hankkivat yhdessä. Monimutkaiset rajat ovat lukuisten keskiaikaisten sopimusten, maavaihtokauppojen sekä Bredan lordin ja Brabantin herttuan välisten kauppojen tulos. == Asutuskeskukset == Kunta muodostuu seuraavista osista (): Baarle-Nassau Grens, Boshoven, Castelré, Driehuizen, Eikelenbosch, Gorpeind, Grens/Ghill, Heesboom, Heikant, Hoogeind, Huisvennen, Keizershoek, Klein-Bedaf, Liefkenshoek, Loveren, Maaijkant, Nieuwe Strumpt, Nijhoven, Oude Strumpt, Reth, Reuth, Tommel, Ulicoten, Veldbraak ja Voske. == Lähteet == == Aiheesta muualla == * Virallinen kotisivu * Digital Baarle * Kaikki Belgian enklaavit ja niiden sisällä olevat Alankomaiden enklaavit * * Maailman merkillisin raja kulkee keskellä vuodetta, Kuva, 08.06.1938, nro 12, s. 29, Kansalliskirjaston digitaaliset aineistot Luokka:Enklaavit ja eksklaavit Luokka:Pohjois-Brabantin kunnat Luokka:Alankomaiden ja Belgian raja
Romeo Bertini

Romeo Bertini (21. huhtikuuta 1893 – 29. elokuuta 1973) oli italialainen maratoonari. Hän saavutti hopeaa vuoden 1924 kesäolympialaisissa Pariisissa suomalaisen Albin Stenroosin jälkeen ajalla 2.47.19,6. == Lähteet == Luokka:Italialaiset kestävyysjuoksijat Luokka:Italialaiset olympiamitalistit Luokka:Vuonna 1893 syntyneet Luokka:Vuonna 1973 kuolleet
Carolina Coronado

Carolina Coronado Romero de Tejada (21. elokuuta 1821 Almendralejo – 15. tammikuuta 1911 Lissabon) oli espanjalainen kirjailija. Hän tuli tunnetuksi varsinkin runoudestaan, mutta julkaisi myös useita romaaneja. Luokka:Espanjalaiset kirjailijat Luokka:Espanjalaiset runoilijat Luokka:Vuonna 1821 syntyneet Luokka:Vuonna 1911 kuolleet
Arnie Robinson

Arnie Robinson (7. huhtikuuta 1948 San Diego – 1. joulukuuta 2020 San Diego) oli yhdysvaltalainen pituushypyn olympiavoittaja. Arnie Robinson voitti pituushypyssä Pan-Amerikan mestaruuden vuonna 1971 ja saapui ennakkosuosikkina Münchenin 1972 olympialaisiin. Siellä hän kuitenkin jäi pronssimitalille tuloksella 803 cm. Viidennellä kierroksella saavuttamansa pisimmän hypyn lisäksi hän hyppäsi toisella kierroksella 789 ja kolmannella 795 cm. Kultaa voitti hänen nuori maanmiehensä Randy Williams tuloksella 824 cm. Montréalin 1976 olympialaisissa Robinson voitti kultaa ponkaisemalla 0,6 m/s:n vastatuulessa koko kilpailun ensimmäisellä hypyllä tuloksen 835 cm, joka jäi koko vuoden parhaaksi tulokseksi maailmassa. Hänen muut hyppynsä kantoivat 826 cm toisella, 804 cm neljännellä, 816 cm viidennellä ja 791 cm viimeisellä hyppykierroksella. Hallitseva olympiavoittaja Williams sijoittui nyt toiseksi tuloksella 811 cm. Vuonna 1977 Robinson voitti maailmancupin. 188-senttinen Robinson ylitti vuosina 1971–1980 kahdeksan metrin rajan yhdeksänä eri vuonna. Vielä vuonna 1980 hänen paras tuloksensa oli 803 cm. Yhdysvaltain mestaruuden hän voitti kuusi kertaa. Robinsonilla diagnosoitiin vuonna 2005 aivokasvain, jonka kanssa hän joutui elämään kuolemaansa saakka. ==Henkilökohtaiset ennätykset== * 100 jaardin juoksu 9,5 s * Korkeushyppy 208 cm * Pituushyppy 835 cm (myötätuulessa 837 cm) ==Lähteet== * * * * ===Viitteet=== Luokka:Yhdysvaltalaiset pituushyppääjät Luokka:Yhdysvaltalaiset olympiavoittajat Luokka:Vuonna 1948 syntyneet Luokka:Vuonna 2020 kuolleet
Exercitia spiritualia

Exercitia spiritualia (suom. Hengellisiä harjoituksia) oli jesuiittaveljeskunnan perustaja Ignatius Loyolan vuosina 1522–1548 kirjoittama teos. Sitä pidetään "jesuiittojen hengellisen kirjallisuuden klassisena dokumenttina",Kristinuskon historia 2000 : Uskonpuhdistuksesta nykyaikaan s. 43 mikä lisää teoksen merkittävyyttä. Teos sisältää paljon erilaisia jesuiittaveljeskuntaan liittyviä ohjeita ja toteamuksia: == Lähteet == * ===Viitteet=== ==Aiheesta muualla== * Ignatius de Loyola: Hengellisiä harjoituksia; käännös ja kommentaari: Seppo A. Teinonen, STKS 128. Kansalliskirjaston digitaaliset aineistot Luokka:Kirkkohistoria * Luokka:1540-luvun kirjat Luokka:Kristillinen kirjallisuus Luokka:Kristillinen mietiskely Luokka:Espanjalaiset tietokirjat Luokka:Katolinen spiritualiteetti
Baarle-Hertog

Baarle-Hertog () on kunta Antwerpenin provinssissa, Flanderissa, Belgiassa. Kunta kuuluu Turnhoutin arrondissementtiin. 1. tammikuuta 2008 Baarle- Hertogissa oli 2 385 asukasta. Pinta-alaa kunnalla on 7,48 km² ja asukastiheys on 319 asukasta neliökilometrillä. Baarle-Hertogin naapurikunnat ovat Hoogstraten lännessä, Merksplas etelässä, Turnhout kaakossa, Ravels idässä sekä alankomaalainen Baarle-Nassau pohjoisessa ja ympärillä. Baarle-Hertogilla on erittäin monimutkaiset rajat, sillä sen 22 osaa, joita kutsutaan eksklaaveiksi, sijaitsee Alankomaille kuuluvan Baarle-Nassaun sisällä. Kahdeksan eksklaavia Baarle-Nassauta puolestaan on kokonaan Belgian ympäröimänä. Näistä kahdeksasta seitsemän sijaitsee Belgialle kuuluvien enklaavien sisällä. Baarle-Nassaussa ja Baarle-Hertogissa on omat kaupungintalot, paloasemat, kirkot, poliisiasemat sekä yrityksillä alankomaalainen ja belgialainen osoite. Puolestaan muun muassa juomaveden ja kaasun kunnat hankkivat yhdessä. Monimutkaiset rajat ovat lukuisten keskiaikaisten sopimusten, maavaihtokauppojen sekä Bredan lordin ja Brabantin herttuan välisten kauppojen tulos. Alankomaalainen taidemaalari Petrus Christus syntyi Baarle-Hertogissa 1400-luvulla. == Lähteet == == Aiheesta muualla == *Kunnan virallinen kotisivu * Digital Baarle * Kaikki Belgian enklaavit ja niiden sisällä olevat Alankomaiden enklaavit * * Maailman merkillisin raja kulkee keskellä vuodetta, Kuva, 08.06.1938, nro 12, s. 29, Kansalliskirjaston digitaaliset aineistot Luokka:Antwerpenin kunnat Luokka:Enklaavit ja eksklaavit Luokka:Alankomaiden ja Belgian raja
Randy Williams

Randy Williams (s. 23. elokuuta 1953 Fresno) on entinen yhdysvaltalainen pituushyppääjä ja yhä lajinsa kaikkien aikojen nuorin olympiavoittaja. Randy Williams voitti pituushypyn olympiakultaa juuri 19 vuotta täyttäneenä Münchenin 1972 olympialaisissa. 175-senttinen nuorukainen hyppäsi karsinnassa tuloksen 834 cm, joka oli sen vuoden paras tulos maailmassa ja alle 20-vuotiaiden maailmanennätys. Nuorten maailmanennätyksenä tulos säilyi kesäkuuhun 2012 saakka, jolloin Sergei Morgunov hyppäsi 835 cm. Loppukilpailun ensimmäisellä hypyllään hän hyppäsi 824 cm, mikä riitti voittoon. Hänen seuraavat hyppynsä kantoivat 732, 772, 780 ja 777 cm, ja viimeisellä kierroksella hän ei saanut tulosta. Toukokuussa 1973 Williams hyppäsi Eugenessa myötätuulituloksen 846 cm. Montréalin 1976 olympialaisissa Williams saavutti hopeaa vuoden parhaalla tuloksellaan 811 cm. Tämän ensimmäisen hyppynsä lisäksi hän sai tuloksen toisella ja kuudennella kierroksella, joilla molemmilla mitaksi saatiin 781 cm. Williamsin maanmies Arnie Robinson voitti kultaa tuloksella 835 cm. Vuonna 1980 Williams sijoittui Yhdysvaltain olympiakarsinnoissa kolmanneksi mutta ei päässyt enää kolmansiin kisoihinsa Yhdysvaltain ryhdyttyä boikottiin. Vuonna 1981 hän hyppäsi vielä tuloksen 802 cm. Kahdeksan metrin rajan hän ylitti yhdeksänä vuonna. Urheilu-uransa jälkeen Williams on työskennellyt palomiehenä. ==Henkilökohtaiset ennätykset== * Pituushyppy 834 cm (myötätuulessa 846 cm) * Kolmiloikka 15,94 m ==Lähteet== * * * * ===Viitteet=== Luokka:Yhdysvaltalaiset pituushyppääjät Luokka:Yhdysvaltalaiset olympiavoittajat Luokka:Vuonna 1953 syntyneet Luokka:Elävät henkilöt
Ad maiorem Dei gloriam

thumb|150px|Jesuiittamoton kirjaimet Ignatius Loyolaa esittävän teoksen päällä. Ad maiorem Dei gloriam (suom. Jumalan suuremmaksi kunniaksi), tunnetaan myös muodossa ad majorem Dei gloriam on jesuiittaveljeskunnan motto. Usein se esiintyy myös lyhenteenä AMDG. Moton alkujuuret löytyvät jesuiittaveljeskunnan perustajan Ignatius Loyolan tunnuslauseesta "Kaikki Jumalan suuremmaksi kunniaksi", mistä tuli myös veljeskunnan johtoajatus., s. 42 Nykyään moton saattaa tavata paitsi jesuiittarakennuksissa ja pyhimyspatsaissa, myös jesuiittakoulujen oppilaiden töissä. Tavallinen tapa jesuiittakouluissa on nykyäänkin laittaa opiskelijat kirjoittamaan aineisiinsa moton kirjainlyhenne. == Lähteet == == Aiheesta muualla == * Luokka:Tunnuslauseet Luokka:Latinankieliset fraasit
Autotrofi

Autotrofia eli omavaraisuus tarkoittaa sitä, että eliö pystyy tuottamaan tarvitsemansa energiapitoiset yhdisteet itse fotosynteesin tai kemosynteesin avulla. Fotoautotrofi on yhteyttämiskykyinen eliö, joka osaa käyttää auringonvaloa energianlähteenä ja tuottaa monimutkaisia kemiallisia yhdisteitä. Kemoautotrofit kykenevät käyttämään pelkistettyjä inorgaanisia yhdisteitä yhteyttämiseen vaadittavana energianlähteenä. Autotrofeja ovat lähes kaikki kasvit ja levät sekä merkittävä osa bakteereista ja arkeoneista. Sienet ja eläimet ovat heterotrofisia eli toisenvaraisia. Autotrofit varmistavat hajottajan ja kuluttajan ohella omalta osaltaan aineen kierron luonnossa.Yle.oppiminen Kasveilla yhteyttämiselimenä toimivat viherhiukkaset. Yhteyttäminen perustuu klorofyllimolekyyliin. Kasvit ovat sopeutuneet rakenteeltaan ympäristöönsä siten, että ne saavat yhteyttämiseen tarvittavia aineita ja valoa riittävästi. Esimerkiksi vesikasvien kasvupaikat sijaitsevat siellä, missä on riittävä hiilidioksidi- ja bikarbonaattipitoisuus. == Lähteet == * === Viitteet === Luokka:Ekologia
Hans Baumgartner

Hans Baumgartner (s. 30. toukokuuta 1949) on entinen saksalainen pituushyppääjä. Baumgartner saavutti olympiahopeaa Münchenin kisoissa 1972. Hän hyppäsi loppukilpailun kolmannella kierroksella tuloksen 818 cm. Vuoden 1972 maailmantilastossa hän oli tuloksellaan neljännellä sijalla edellään vain kolme yhdysvaltalaista. Rooman EM-kilpailuissa 1974 Baumgartner sijoittui neljänneksi tuloksella 793 cm. Montréalin olympialaisissa 1976 hän sai tuloksen vain kolmannella hypyllään, jonka mitta 784 cm riitti kahdeksanteen sijaan. Sisäratojen EM-kilpailuissa Baumgartner on voittanut viisi mitalia. Kultaa hän voitti Sofiassa 1971 (tulos 812 cm), Rotterdamissa 1973 (785 cm) ja San Sebastiánissa 1977 (796 cm). Hopeaa hän sai Grenoblessa 1972 (799 cm) ja Göteborgissa 1974 (810 cm) ==Lähteet== * * * * * Luokka:Saksalaiset pituushyppääjät Luokka:Saksalaiset olympiamitalistit Luokka:Vuonna 1949 syntyneet Luokka:Elävät henkilöt
Regimini militantis Ecclesiae

Regimini militantis Ecclesiae oli paavi Paavali III:n 27. syyskuuta 1540 antama bulla, jossa hän antoi hyväksyntänsä muutamaa vuotta aikaisemmin perustetulle jesuiittaveljeskunnalle. Veljeskunta oli perustettu kuusi vuotta aikaisemmin. Veljeskunta oli päättänyt asettua uskolliseksi suoraan paaville, mikä teki siitä poikkeuksellisen katolisten sääntökuntien joukossa. Jesuiitat eivät myöskään sitoutuneet luostarielämään. Jesuiittaveljeskunnan perustaminen osui paavin kannalta otolliseen aikaan, sillä samaan aikaan uskonpuhdistus sai jalansijaa ympäri Eurooppaa. Jesuiitoista tulikin pian tehokas seura torjumaan reformaation leviämistä ja paavin vallan murenemista. Luokka:Jesuiitat Luokka:Paavin bullat Luokka:1540
Mazda R360

Mazda R360 on Mazdan ensimmäinen kaksiovinen- ja paikkainen automalli. Se tuli myyntiin vuonna 1960. Vuonna 1964 siitä tehtiin myös avolavamalli, Mazda B360. Samana vuonna myyntiin tuli myös avomalli. Moottori on asennettu takaosaan. Vaihteistona on joko nelivaihteinen manuaali tai kaksivaihteinen automaatti. == Aiheesta muualla == R360 Luokka:1960-luvun autot
Denitrifikaatio

Denitrifikaatio on biologinen prosessi, jossa anaerobiset bakteerit hajottavat nitraatteja ja nitriittejä typpikaasuksi tai vaihtoehtoisesti typpioksidiksi. Denitrifikaatio vapauttaa siten typpeä ilmakehään. Denitrifikaatiota suorittavia bakteereita kutsutaan denitrifikaatiobakteereiksi. == Käyttö == Kunnallisessa jäteveden puhdistuksessa typen poistamiseen käsiteltävästä prosessivedestä. Jälkidenitrifikaatiossa käytetään biologista jälkisuodatinta, jossa jäteveden puhdistusprosessi tapahtuu kantoaineen pinnalla kasvavassa biomassassa ja apuaineena käytetään annosteltavaa hiilipitoista ainetta (usein metanolia). == Katso myös == *Ammonifikaatio *Nitrifikaatio *Nitrogenaasi *Typensidonta *Typen kierto luonnossa *Juurinystyrä == Lähteet == * * === Viitteet === Luokka:Ympäristötiede
Frank Wartenberg

Frank Wartenberg (s. 29. toukokuuta 1955) on itäsaksalainen pituushyppääjä ja olympiamitalisti. Wartenberg hyppäsi 18-vuotiaana vuonna 1974 hallissa tuloksen 801 cm, joka säilyi Saksan alle 20-vuotiaiden halliennätyksenä lähes 41 vuotta. Ennätyksen rikkoi Max Heß tammikuussa 2015 hypättyään 803 cm. Rooman EM-kilpailuissa 1974 Wartenberg pääsi loppukilpailuun, jossa jäi 12:nneksi tuloksella 725 cm. Montréalin olympialaisissa 1976 Wartenberg saavutti pronssia. Hän hyppäsi ensimmäisellä kierroksella tuloksen 781 cm, jätti toisen kierroksen väliin ja astui kolmannen hyppynsä yli. Hän oli tuossa vaiheessa kahdeksas ja pääsi niukasti kolmelle viimeiselle kierrokselle. Neljännellä kierroksella hän hyppäsi tuloksen 802 cm, joka riitti kolmanteen sijaan. Viidennellä kierroksella hän hyppäsi 784 cm ja kuudes hyppy oli yliastuttu. Hänen paras hyppynsä vuonna 1976 kantoi 818 cm, ja sillä hän oli koko vuoden maailmantilastossa neljäs. Frank Wartenbergin vaimo Christiane Wartenberg (o.s. Stoll) on 1 500 metrin juoksun olympiamitalisti. ==Lähteet== * * * * ===Viitteet=== Luokka:Itäsaksalaiset pituushyppääjät Luokka:Itäsaksalaiset olympiamitalistit Luokka:Vuonna 1955 syntyneet Luokka:Elävät henkilöt
Mazda B360

Mazda B360 on Mazdan vuosina 1961–1968 valmistama avolavamalli, joka perustuu Mazda R360:een. B360:ssa on sama moottori kuin R360:ssä, mutta se on edessä, kun taas R360:n moottori on takana. Myynnissä oli myös suuremmalla V2-moottorilla varustettu malli. Se tunnettiin nimellä Mazda B600. B360 Luokka:Lava-autot Luokka:1960-luvun autot
Diversiteetti-indeksi

Diversiteetti-indeksi on mittari, joka ilmaisee lajiluokittelun (tai jonkin muun luokittelun) mukaista monimuotoisuutta siten, että se ottaa samanaikaisesti huomioon sekä lajien lukumäärän että niiden suhteelliset runsaudet. Diversiteetti-indeksin arvo kasvaa, kun lajimäärä kasvaa tai lajien suhteelliset runsaudet muuttuvat tasaisemmiksi. Suurin diversiteetti-indeksin arvo tietylle lajimäärälle saadaan silloin, kun kaikki lajit ovat yhtä runsaita. Lajien runsautta voidaan eri yhteyksissä mitata eri tavoin, esimerkiksi yksilömäärällä, peittävyydellä tai biomassalla. Vaikka lajidiversiteetti kiinnostaa yleensä varsinkin ekologiassa, luokitteluna voidaan yhtä hyvin käyttää mitä tahansa muutakin taksonomisen luokittelun tasoa, kuten sukua (jolloin mitataan sukudiversiteettiä) tai heimoa (jolloin mitataan heimodiversiteettiä). Muilla tieteenaloilla voidaan mitata samoilla indekseillä esimerkiksi geneettistä diversiteettiä, etnistä diversiteettiä, kielen sanadiversiteettiä tai tekstin kirjaindiversiteettiä. ==Tehollinen lajimäärä== Eri diversiteetti-indeksit mittaavat hyvin eri asioita, joten niiden arvoja ei voi suoraan verrata toisiinsa. Useimmat ovat kuitenkin tavalla tai toisella johdettavissa suureesta, jota on englanninkielisissä teksteissä kutsuttu nimellä true diversity eli aito diversiteetti. Tällä tarkoitetaan tehollista lajimäärää eli sitä, kuinka monta keskenään yhtä runsasta lajia tarvittaisiin, jotta kunkin suhteellinen runsaus olisi sama kuin kiinnostuksen kohteena olevassa aineistossa havaittu lajien keskimääräinen suhteellinen runsaus. Keskimääräinen suhteellinen runsaus mitataan painotettuna keskiarvona, jossa kunkin lajin suhteellinen runsaus pi painotetaan itsellään. Keskiarvona käytetään yleistettyä keskiarvoa jonka eksponentti on q - 1 (missä q ≥ 0). Tehollinen lajimäärä qD on tämän keskiarvon käänteisluku, ja lasketaan siis seuraavasti: :{}^q\\!D={1 \over \sqrt[q-1]{{\sum_{i=1}^R p_i p_i^{q-1}}}} Nimittäjässä R on rikkaus eli havaittujen lajien lukumäärä. Vakio q käytännössä määrää, mitä keskiarvoa käytetään; esimerkiksi q = 2 vastaa aritmeettista keskiarvoa ja q = 0 harmonista keskiarvoa. Mitä suurempi q:n arvo valitaan, sitä lähempänä keskiarvo on yleisimmän lajin suhteellista runsautta. Koska nollas juuri ei ole määritelty, yllä olevaa kaavaa ei voi käyttää, kun q = 1, vaan silloin nimittäjä lasketaan käyttäen geometrisen keskiarvon kaavaa: :{}^1\\!D={1 \over {\prod_{i=1}^R p_i^{p_i}}} ==Shannonin–Wienerin indeksi== Tehollinen lajimäärä q:n arvolla 1 voidaan kirjoittaa myös muodossa: :{}^1\\!D= \exp\left(-\sum_{i=1}^R p_i \log p_i\right) =\exp(H') Tässä kaavassa H on Shannonin entropia (myös Shannonin–Wienerin indeksi). Shannonin entropia on yksi suosituimmista ekologiassa käytetyistä diversiteetti-indekseistä. Alun perin se kehitettiin mittaamaan tekstin informaatiosisältöä eli epävarmuutta, joka liittyy tekstijonon seuraavan kirjaimen ennustamiseen. Shannonin entropia on siis tehollisen lajimäärän logaritmi eli :H' = \log({}^1\\!D) ==Lähteet== * Luokka:Ekologia
Magis

Magis on jesuiittojen käytössä oleva fraasi, joka merkitsee suomeksi "enemmän". Se on yksi jesuiittojen hengellisyyden avainajatuksia, ja sen päällimmäisenä ajatuksena on "tehdä enemmän Jumalalle". Siten ajatus on samansuuntainen useiden muiden Ignatius Loyolan opetusten kanssa: Loyola korosti kirjoituksissaan Jumalan palvelemista ihmisen tehtävänä. s. 43 == Lähteet == * http://www.jesuit.ie/magis/what.html ===Viitteet=== *
Pierre Favre

Autuas Peter Faber (13. huhtikuuta 1506 – 1. elokuuta 1546) (ranskaksi Pierre Lefevre tai Pierre Favre) oli ranskalainen jesuiitta, teologi ja jesuiittaveljeskunnan perustajajäseniä. Katolinen kirkko kanonisoi hänet 5. syyskuuta 1872.Catholic Encyclopedia: Bl. Peter Faber Faber syntyi Villaretissa, Savoijissa Etelä-Ranskassa. Vanhempana hän siirtyi kotikaupungistaan suorittamaan opiskelujaan Pariisissa. Siellä hän myös kohtasi entisen ritarin Ignatius Loyolan. Yhdessä kuuden toverinsa, muun muassa Loyolan ja Francisco Xavierin, kanssa hän sitoutui 15. elokuuta 1534 elämään köyhyydessä ja siveydessä. Nämä pariisilaiset opiskelijat muodostivat jesuiittaveljeskunnan ensimmäisen jäsenistön, ja kuutta vuotta myöhemmin myös paavi tunnusti veljeskunnan ja antoi sille siunauksensa. Asetuttuaan jesuiittana suoraan paavin alaiseksi, Faber sai matkustaa useita vuosia ympäri Eurooppaa paavin ja katolilaisuuden asialla. Hän muun muassa osallistui Wormsin valtiopäiville, missä Luther kieltäytyi kumoamasta oppiaan. Samoin hän osallistui Regensburgissa pidettyyn konferenssiin. Hänen oli tarkoitus myös osallistua teologina Trenton kirkolliskokoukseen, mutta matkalla Roomaan hän menehtyi kuumeeseen vain neljänkymmenen vuoden iässä. == Lähteet == Luokka:Jesuiitat Luokka:Ranskalaiset teologit Luokka:Vuonna 1506 syntyneet Luokka:Vuonna 1546 kuolleet
Perryn piirikunta (Ohio)

Perryn piirikunta on piirikunta Ohiossa Yhdysvalloissa. Sen hallintokeskus on New Lexington. Piirikunta on perustettu vuonna 1818 ja nimetty Oliver Hazard Perryn mukaan. ==Maantiede== Perryn naapuripiirikuntia ovat Licking pohjoisessa, Muskingum koillisessa, Morgan kaakossa, Athens etelässä, Hocking lounaassa ja Fairfield lännessä. ==Väestö== Piirikunnassa oli vuoden 2010 väestönlaskennassa 36 058 ihmistä. Etniset ryhmät jakautuvat valkoisiin, joita on 97,8%, mustiin (0,5%), alkuperäisamerikkalaisiin (0,3%) ja aasialaisiin (0,1%). Kotitalouden mediaanitulo on 42 860 dollaria ja köyhyysrajan alapuolella oli 17,7% väestöstä 2007–2011 välisenä aikana. == Lähteet == Luokka:Ohion piirikunnat
Ekologinen kestävyys

Ekologinen kestävyys on yksi kestävän kehityksen näkökulmista. Sillä tarkoitetaan luonnon monimuotoisuuden ja ekosysteemien toiminnan varmistamista sekä ihmisten toiminnan sopeuttamista siihen niin, että luonnon kestokyky ei ylity saastutuksen tai luonnonvarojen liikakäytön takia. ==Lähteet== * Luokka:Kestävä kehitys
Jörg Drehmel

Jörg Drehmel (s. 3. toukokuuta 1945) on entinen itäsaksalainen kolmiloikkaaja. Drehmel sijoittui Ateenan EM-kilpailuissa 1969 kolmiloikassa kuudenneksi tuloksella 16,23 m. Seuraavana vuonna hän saavutti hopeaa sisäratojen EM- kilpailuissa Wienissä tuloksella 16,74 m edellään vain olympiavoittaja Viktor Sanejev. Kesällä hän ylitti ensimmäisenä saksalaisena kolmiloikkaajana 17 metrin rajan ja voitti Sanejevin Euroopan cupin finaalissa tuloksella 17,13 m. Helsingin EM-kilpailuissa 1971 hän voitti Sanejevin kuuden sentin erolla ja voitti kultaa ensimmäisen kierroksen tuloksellaan 17,16 m. Münchenin olympialaisissa 1972 Sanejev palasi voittajaksi mutta Drehmel sai hopeaa hypättyään viidennellä kierroksella tuloksen 17,31 m, jolla hän jäi voittajasta vain neljän senttimetrin päähän. Toisella hypyllään hän sai tuloksen 17,02 m mutta muut yritykset epäonnistuivat pahasti. Rooman EM- kilpailuissa 1974 Drehmel jäi mitalisijasta seitsemän sentin päähän hypättyään tuloksen 16,54 m ja sijoittuen neljänneksi. ==Lähteet== * * * * Luokka:Itäsaksalaiset kolmiloikkaajat Luokka:Itäsaksalaiset olympiamitalistit Luokka:Vuonna 1945 syntyneet Luokka:Elävät henkilöt
Olli Mannermaa

Olli Veikko Mannermaa (16. helmikuuta 1921 Turku – 13. syyskuuta 1998) oli suomalainen sisustusarkkitehti. Hän valmistui Taideteollisesta oppilaitoksesta eli nykyisestä Taideteollisesta korkeakoulusta vuonna 1949. Hän opetti itsekin samassa laitoksessa konstruktiopiirustusta vuosina 1960–1971. Mannermaa teki pitkän työuran Tehokalusteen (nykyisin Martela) palveluksessa. Olli Mannermaan suunnittelema klassikoksi muodostunut Kilta-tuoli (1955) kuuluu edelleen Martelan mallistoon. == Tunnustukset ja palkinnot == * Kilta-tuolista kultamitali Suomen suurmessuilla 1955 * Valtion taideteollisuuspalkinto 1977 * Suomen Valkoisen Ruusun ritarimerkki 1979 * Keskuskauppakamarin kultainen ansiomerkki 1985 * Sisustusarkkitehdit SIO ry:n kunniajäsen 1989 == Näyttelyt == * Muoto-Form-näyttely, Helsingin Taidehalli 1978 *Kilta-tuoli, MoMa, New York, USA Mannermaa on ollut mukana suunnittelemillaan tuotteilla kolmesti Milanon triennaalissa. Lisäksi Kilta-tuoli on ollut mukana lukuisissa eri näyttelyissä ympäri maailmaa. == Lähteet == == Aiheesta muualla == *Kilta- tuoli Martelan sivuilla Luokka:Suomalaiset sisustusarkkitehdit Luokka:Suomalaiset muotoilijat Luokka:Vuonna 1921 syntyneet Luokka:Vuonna 1998 kuolleet
Elinvoimainen laji

Elinvoimainen laji on eliölaji, joka tunnetaan hyvin ja jonka kanta on runsas tai vakaa. Sen uhanalaisuusluokitus on Kansainvälisen luonnonsuojeluliiton IUCN:n mukaan ”Least Concern” (LC). IUCN:n mukaan esimerkiksi ihminen, avoparikaija, hupputasku ja isonauraja ovat elinvoimaisia lajeja. Vuonna 2010 ilmestyneessä uhanalaisarvioinnissa Suomen eliölajeista yhteensä 76,8 prosenttia kuului kategoriaan elinvoimainen. Vuoden 2000 uhanalaisarvioinnissa Suomen eliölajeista elinvoimaisiksi luokiteltiin 68,2 prosenttia selkärankaisista, 83 prosenttia selkärangattomista, 76,8 prosenttia putkilokasveista, 69,5 prosenttia itiökasveista ja 83,8 prosenttia sienistä. == Lähteet == * === Viitteet === == Aiheesta muualla == Luokka:Seulonnan keskeiset artikkelit *
Jukka Setälä

Jukka Setälä (s. 24. helmikuuta 1967 Helsinki) on suomalainen sisustusarkkitehti. Hän on valmistunut taiteen maisteriksi Taideteollisesta korkeakoulusta vuonna 1996 ja on siitä lähtien työskennellyt omassa yrityksessään Suunnittelu- ja Muotoilutoimisto Jukka Setälä Oy. Hän on myös opettanut kalustesuunnittelua TaiKissa vuodesta 1999. Setälän yhteistyökumppaneita ovat muun muassa Fatboy, Luxo ASA, Luxo-Borèns Ab, Martela, Monena (nyk. Summanen Oy) ja Ilkka Marttiini Finland. Setälän teoksia on ollut esillä muun muassa Muovi-näyttelyssä Designmuseossa 2004, Design Forumissa, Artificial Nature -huonekalunäyttelyssä Milanossa 1999 ja Retretissä. == Tunnustukset ja palkinnot == * 2006 Best New Furniture in Europe 2006 / Readers Diggest, Europe * 2001 Merket for God Design * 1999 Kunniamaininta Valo-99 / valaisinsuunnittelukilpailu, Suomi * 1995 Coats Opti Oy, 1. palkinto / muotoilukilpailu, Suomi * 1994 Stala Oy, Harjavalta Oy, Naber & Co Oy, muotoilukilpailu, 3. palkinto yhdessä Ilkka Koskelan kanssa / Suomi * 1993 Jorvas High-Tech keskus, graafinen ilme, 1. palkinto / Suomi == Aiheesta muualla == * Fatboy® * Stylepark * Martela * Ilkka Marttiini Finland * Vepsäläinen Luokka:Suomalaiset muotoilijat Luokka:Suomalaiset sisustusarkkitehdit Luokka:Vuonna 1967 syntyneet Luokka:Elävät henkilöt
Elollinen ympäristötekijä

Elollinen ympäristötekijä on biologinen termi, joka tarkoittaa elollisen luonnon tekijää. Toinen samaa tarkoittava sana on bioottinen. Elollisen vastakohta on eloton eli abioottinen ympäristötekijä. Elolliset tekijät muodostavat yhdessä elollisen ympäristön. ==Lähteet== * Luokka:Ekologia
Screaming Headless Torsos

Screaming Headless Torsos on yhdysvaltalainen kitaristi David Fiuczynskin perustama funkyhtye. == Diskografia == *1995 *Live!! *2005 *Choice Cuts ==Jäsenet== *Dean Bowman - laulu *David Fiuczynski - kitara *Fima Ephron - bassokitara *Daniel Sadownick - perkussiot *Gene Lake - rummut Luokka:Yhdysvaltalaiset funkyhtyeet
Pyhäjärvi (Kitee)

Pyhäjärvi () on Suomen ja Venäjän rajalla sijaitseva karu suurjärvi. Sen pinta-ala on 248 neliökilometriä, josta 206,79 neliökilometriä on Suomen alueella. Järven Suomen puoleinen osa sijaitsee Kiteellä ja Parikkalassa, Venäjän puoleinen osa kuuluu Karjalan tasavaltaan. Entisten Kesälahden ja Uukuniemen kuntien kirkonkylät sijaitsevat järven rannalla. Pyhäjärvi on Suomen 21. laajin järvi. Sen vesitilavuus Suomen osalta on noin 1,7 kuutiokilometriä.Pyhäjärvi (04.391.1.001). Järviwiki. Viitattu 27.8.2021. == Maantiede == Pyhäjärven rantaviiva on melko epäyhtenäinen. Järven pohjoisosan Hummonselkä, Näsöselkä ja Pajarinselkä ovat yhteydessä pääaltaaseen kapean Syrjäsalmen kautta. Suuret selkävedet Syrjäsalmelta etelään ovat Hiekanpäänselkä, Kokonniemenselkä, Kajoonselkä, Taipaleenselkä ja Papinniemenselkä. Rajavyöhykkeellä on Ristinselkä ja Kalattomanselkä. Järven kaakkoisosa sijaitsee Venäjällä. Pyhäjärven syvimmät kohdat sijaitsevat altaan länsiosassa Lentteenselällä ja toisaalta Hiekanpäänselän itäosassa. Noin 3,4 neliökilometriä järven Suomen puoleisesta osasta on yli 20 metriä syvää. Järven Suomen puoleinen osuus on keskimäärin syvempi (noin 8 metriä) kuin Venäjän puoleinen osuus (noin 7 metriä). Pyhäjärvessä on 363 saarta, joista 25 on alle aarin laajuisia luotoja. Yli hehtaarin laajuisia mutta alle neliökilometrin laajuisia saaria on 57. Yli neliökilometrin laajuisia saaria on 5. Valtaosa saarista on siten pinta-alaltaan aarista hehtaariin. Järven keskiosassa sijaitsee kaksi suurta saarta, Sarvisalo ja Suitsansaari, jonka eteläpuolinen saari on Venäjän alueella. Sarvisaloon on siltayhteys mantereelta. Pyhäjärvi on niukkaravinteinen nuottaruohotyypin järvi. Sen ekologinen tila on erinomainen ja kemiallinen tila hyvä. Järven Suomen puoleisen osuuden tilavuus on 1 668 750 000 kuutiometriä eli noin 1,67 kuutiokilometriä. Koko järven vesitilavuus on noin kaksi kuutiokilometriä. Pyhäjärvi kuuluu Vuoksen vesistöön ja laskee pohjoisosistaan Puhoksenkosken kautta Saimaan Oriveteen. Puhoksenkoskessa on vesivoimalaitos. Keskimääräinen pinnankorkeus merenpinnasta on 79,6 metriä. Pyhäjärvi on samantasoinen sen koillispuolisen Ätäskön kanssa. Järviä yhdistää Juurikkasalmi. ==Katso myös== * Luettelo Suomen sadasta suurimmasta järvestä ==Lähteet== == Aiheesta muualla == * Pajunen, Hannu: Järvisedimentit kuiva-aineen ja hiilen varastona, GTK, 2004 * Luokka:Oriveden–Pyhäselän alue Luokka:Kesälahti Luokka:Kiteen järvet Luokka:Parikkalan järvet Luokka:Karjalan tasavallan järvet Luokka:Luovutettujen alueiden järvet Luokka:Suomen ja Venäjän raja Luokka:Uukuniemi
Erittäin uhanalainen laji

Erittäin uhanalainen laji on eliölaji, jonka vaara kadota luonnosta lähiaikoina on erittäin suuri. Muun muassa intiantiikeri on erittäin uhanalainen laji; erittäin uhanalainen alalaji taas on norpan alalaji saimaannorppa. Kansainvälisen luonnonsuojeluliitto IUCN:n uhanalaisuusluokituksessa erittäin uhanalainen (EN, Endangered) on yksi uhanalaisuuden tasoista. Erittäin uhanalainen laji voi huonommin kuin vaarantunut laji, mutta kuitenkin paremmin kuin äärimmäisen uhanalainen laji. Suomen vuoden 2019 uhanalaisuusarvioinnissa 4,1 prosenttia arvioiduista eliöistä luokiteltiin erittäin uhanalaisiksi. Erittäin uhanalaisiksi luokiteltiin neljä nisäkäslajia, 33 lintulajia, yksi sammakkoeläin ja kolme kalalajia eli 10,5 % arvioiduista selkärankaisista. Näiden lisäksi erittäin uhanalaisiksi luokiteltiin 3,3 % arvioiduista selkärangattomista, 8,0 % arvioiduista jäkälistä, 1,9 % arvioiduista sienistä, 8,6 % arvioiduista putkilokasveista, 10,1 % arvioiduista sammalista ja 1,7 % arvioiduista levistä. Esimerkkejä Suomessa erittäin uhanalaista lajeista ovat ahma, lapinverkkoperhonen, pikkunoidanlukko, tervapääsky ja tupsalejäkälä. == Lähteet == * === Viitteet === == Aiheesta muualla == *
Malabarinisosivettikissa

MalabarinisosivettikissaLuonnontieteellinen keskusmuseo: Hatikan nimistöhaku 2006Luettu 9.10.2010 (Viverra civettina) on Etelä-Intiassa elävä äärimmäisen uhanalainen sivettikissalaji, jota kutsutaan Malajalamin kielellä Jawadiksi. Se luokiteltiin aiemmin isotäpläsivettikissan eli suuritäpläsivettikissan (Viverra megaspila) alalajiksi, jolloin sen nimi oli malabarinisotäpläsivettikissa (Viverra megaspila civettina). Nykyisin sitä pidetään kuitenkin omana lajinaan. Nisäkäsnimistötoimikunnan ehdotus lajin uudeksi suomenkieliseksi nimeksi on ”intiansivetti”. Malabarinisosivettikissat olivat ennen yleisiä Etelä-Intian Keralassa ja Karnatakassa. Harvinaisemmiksi ne tulivat 1900-luvun alussa, mutta vielä 1960-luvulla niitä käytettiin myskin valmistamisessa. 1990-luvulla pienempiä kantoja oli säilynyt vielä Malabarin asuttamattomammilla alueilla.Ashraf, N.V.K. et al. (1993) Two endemic viverrids of the Western Ghats, India. Oryx 27:109. Vuonna 1999 arvioitiin alle 250 aikuisen yksilön elävän luonnossa.Nowak, R.M. (1999) Walker's Mammals of the World. 6th Ed. The Johns Hopkins Univ. Press, Baltimore. Malabarinisosivettikissa painaa 8–9 kiloa,Massicot Paul (3/5/2005) Animal Info, retrieved 11/3/2007 Malabar Large Spotted Civet ja sen turkki on harmaapohjainen ja mustatäpläinen. Sillä on mustasta karvasta koostuva harja, joka ylettyy sen niskasta hännänpäähän. == Lähteet == Luokka:Sivettieläimet Luokka:Uhanalaiset nisäkkäät Luokka:Äärimmäisen uhanalaiset lajit
Fenotyyppinen joustavuus

Fenotyyppinen joustavuus tarkoittaa eliön fenotyypin eli ilmiasun muuttumista ympäristön vaikutuksesta. Esimerkki fenotyyppisestä joustavuudesta on ruskettuminen UV-säteilyn saamisen seurauksena. ==Lähteet== * Luokka:Perinnöllisyystiede
Operaatio Frühlingserwachen

Operaatio Frühlingserwachen (, ) oli Saksan viimeinen suuri hyökkäysoperaatio itärintamalla toisessa maailmansodassa. Se suoritettiin Adolf Hitlerin käskystä Balatonjärven alueella, Unkarissa maaliskuussa 1945. Saksalaisten suunnitelmana oli murtautua puna-armeijan linjojen läpi ja vallata takaisin Budapest, jonka saksalaiset olivat menettäneet helmikuussa 1945 ja turvata Saksan viimeiset öljylähteet Balatonjärven eteläpuolella. Hyökkäyksen kärjessä oli Sepp Dietrichin johtama 6. SS-Panssariarmeija, joka oli vastikään siirretty länsirintamalta epäonnistuneen Ardennien taistelun jälkeen. Alkumenestyksestä huolimatta kovia tappioita kärsineet saksalaiset joukot ajettiin takaisin lähtöasemiinsa vuorokauden kuluessa voimakkaan venäläisten vastahyökkäyksen vuoksi. == Joukot == === Akselivallat === * Osia Saksan Etelän armeijaryhmästä ** 6. SS-Panssariarmeija, komentajanaan SS- Oberstgruppenführer Sepp Dietrich ** Saksan 2. panssariarmeija ** Saksan 6. armeija ** Unkarin 3. armeija * Osia Saksan Armeijaryhmä E:stä === Neuvostoliitto === *Osia Neuvostoliiton 3. Ukrainan rintamasta ** Neuvostoliiton 4. kaartinarmeija ** Neuvostoliiton 6. kaartinpanssariarmeija ** Neuvostoliiton 9. kaartinarmeija ** Neuvostoliiton 26. armeija ** Neuvostoliiton 27. armeija ** Neuvostoliiton 46. armeija ** Neuvostoliiton 57. armeija ** Bulgarialainen 1. armeija == Lähteet == * Luokka:Toisen maailmansodan itärintaman taistelut Frühlingserwachen Luokka:Unkarin taistelut Luokka:Vuoden 1945 sotahistoria
Finnish Forest Certification System

Finnish Forest Certification System (FFCS) on Suomessa kehitetty metsätaloudessa käytetty sertifiointijärjestelmä. Se kuuluu PEFC- järjestelmään. ==Katso myös== *FSC ==Lähteet== * Luokka:Sertifiointijärjestelmät Luokka:Suomen metsäteollisuus
Ruoska (elokuva)

Ruoska (High Plains Drifter) on Clint Eastwoodin ohjaama lännenelokuva vuodelta 1973. Eastwood näyttelee myös elokuvan pääosan pikkukaupunkiin saapuvana nimettömänä muukalaisena. Tämä oli Eastwoodin toinen ohjaustyö. == Juoni == Lago-nimiseen kaupunkiin saapuu kuumuuden keskeltä vieras mies, joka on kaikkia muita parempi ampuja, hiljainen ja määrätietoinen. Pian seuraa ampumakohtaus ja kaupungin sheriffi huomaa miehen amputaidot ja pyrii värväämään tämän suojelemaan kylää kolmelta kostonhimoiselta pian vankilasta vapautuvalta roistolta. Aluksi mies on vastahakoinen mutta saatuaan vapaat kädet suostuu lopulta. Kaupungin valmistautuessa kohtaamaan roistot muukalainen aiheuttaa kullekin kaupungin asukkaalle vuorollaan päänvaivaa niin, että jotkut heistä jopa tarttuvat aseisiin häntä vastaan. Takaumissa paljastuu totuus kaupungin historiasta. Roistot tappoivat Lagon entisen sheriffin ruoskimalla hänet hengiltä. Seriffin avunhuudoista huolimatta kaupungin asukkaat seurasivat tilannetta vierestä, eivätkä yrittäneet auttaa ja olivat osin osallisenakin tapahtumiin. Annettuaan kolmen roiston mellastaa jonkin aikaa kaupungissa hän lopulta tappaa heidät vuorotellen. Elokuvan loppukohtauksessa muukalaiselta kysytään hänen nimeään, mutta hän vakuuttaa kaupungin asukkaiden tietävän sen jo. Muukalaisen ratsastaessa pois kaupungista kamera kääntyy kuvaamaan tapetun sheriffin, nyt nimen saanutta, hautakiveä. ==Rooleissa== ==Arvioita== Video-oppaassa vuodelta 1994 Kati Sinisalo näkee Eastwoodin myyttisessä roolissa parodian piirteitä ja ohjauksessa Leonen tyyliä muttei samanlaista taitoa. Hän antaa Ruoskalle kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== *Spagettilänkkäreistä maineeseen ponnistanut Clint Eastwood alkoi ohjaajaksi ja loi omannäköisensä westernin – kuukauden westerninä Ruoska Luokka:Yhdysvaltalaiset lännenelokuvat Luokka:Vuoden 1973 yhdysvaltalaiset elokuvat Luokka:Clint Eastwoodin ohjaamat elokuvat
Hoogstraten

Hoogstraten on kunta Antwerpenin provinssissa, Flanderissa, Belgiassa. Kunta kuuluu Turnhoutin arrondissementtiin. 1. tammikuuta 2007 Hoogstratenissa oli 18 905 asukasta. Pinta-alaa kunnalla on 105,32 km² ja asukastiheys on 180 asukasta neliökilometrillä. Hoogstratenin naapurikunnat ovat Baarle-Nassau (Alankomaissa) ja Baarle-Hertog idässä, Alphen-Chaam ja Breda (Alankomaissa) pohjoisessa, Zundert (Alankomaissa) luoteessa, Wuustwezel lounaassa, Rijkevorsel etelässä ja Merksplas kaakossa. Turnhout sijaitsee 15 kilometrin päässä kaakossa Hoogstratenista, alankomaalainen Breda 20 km:n päässä pohjoisessa ja Antwerpen 30 km:n päässä lounaassa. Moottoritie A1/E19 kulkee Hoogstratenin kautta. Hoogstraten muodostuu seuraavista asutuskeskuksista (): Hoogstraten, Meer, Meerle, Meersel-Dreef, Minderhout ja Wortel. Meersel- Dreefissä sijaitsee Belgian pohjoisin piste. Hoogstratenin suojeluspyhimys on St. Catharina. == Hoogstratenissa syntyneitä == *John Braspennincx (1914–2008), pyöräilijä *Gert Verheyen (s. 1970), jalkapalloilija *Lieven Van Gils (s. 1964), urheilutoimittaja == Lähteet == == Aiheesta muualla == *Kunnan virallinen kotisivu Luokka:Antwerpenin kunnat
Fædrelandsvennen

Fædrelandsvennen (tunnetaan paikallisesti myös lempinimellä Fevennen) on Kristiansandissa Norjassa ilmestyvä alueensa tärkein sanomalehti ja sitä julkaisevan mediayhtiö Fædrelandsvennen AS:n lippulaiva. Lehden lisäksi mediatalo Fædrelandsvennen toimittaa fvn.no-verkkolehteä ja sillä on oma alueellinen TV-kanava TV Sør. Syksyllä 2007 lehdellä arvioitiin olevan 114 000 päivittäistä lukijaa, verkkolehdellä oli 61 000 uniikkia käyttäjää ja TV Sør -lähetyksiä seurasi päivittäin noin 17 000 katsojaa. Lehden levikki laski vuonna 2007 1 316 kappaletta edellisvuodesta. Vuonna 2007 sillä oli 38 612 tilaajaa keskimääräisen irtonumeromyynnin ollessa 2 714 kappaletta. Yhtiökokous päätti 15. helmikuuta 2007 liittyä vasta perustettavaan FV AS -yhtiöön, jonka koko omistajaksi tuli uusi Media Norge ASA -yhtiö. Media Norgen omistajina ovat puolestaan useat norjalaiset lehdet, perustajajäseninään Aftenposten, Stavanger Aftenblad, Bergens Tidende ja Fædrelandsvennen. == Lähteet == Luokka:Norjalaiset sanomalehdet Luokka:Norjalaiset yritykset Luokka:Kristiansand Luokka:Schibsted
Punaisenmeren periplus

Punaisenmeren periplus (; ) on antiikin kreikkalainen maantieteellinen teos, joka kuvaa Punaisenmeren ja Intian valtameren aluetta. == Historia == Teoksen Punaisenmeren periplus on kirjoittanut joku tuntematon kreikkalainen kauppamerenkulkija ensimmäisellä vuosisadalla jaa. Se on tarkoitettu kauppamerenkulkijoille oppaaksi roomalaisten alueiden ja Afrikan itärannikon, Arabian niemimaan sekä Intian välisessä kaupankäynnissä.Casson, Lionel: ”Preface” & ”Introduction”. Teoksessa Se on ainoa varsinainen Punaisenmeren alueen periplus, tosin samaa aluetta kuvaa myös Agatharkhideen maantieteellinen teos Punaisestamerestä. Teoksen teksti on säilynyt nykyaikaan vain yhden käsikirjoituksen välityksellä. Se on Codex Palatinus Graecus 398 (fols. 40v–54v), joka on tehty 900-luvulla, ja jota säilytetään Heidelbergin yliopiston kirjastossa. Teksti on täynnä virheitä, sillä se on perustunut vialliseen esikuvaan, jota kopioija on yrittänyt korjailla. Kopioitsijoiden ajan kuluessa tekemät lukuisat virheet ovat seurausta siitä, että tekstissä on paljon harvinaisia sanoja ja eurooppalaisille vieraita paikannimiä. British Museumissa on teoksen toinen käsikirjoitus B.M. Add. 1939I (fols. 9r–12r), joka on 1300–1400-luvuilta. Se kuitenkin perustuu Codex Palatinukseen, eikä tuo lisäarvoa. Teoksen editio princeps eli ensimmäinen painettu laitos oli vuonna 1533. == Sisältö == Teoksessa kuvaillaan merireitit ja kauppareittimahdollisuudet Punaisellamerellä sekä Intian valtamerellä, sillä antiikin aikana Punainenmeri (lat. Mare Erythraeum) tarkoitti koko Intian valtameren pohjoisosaa. Teos kuvaa kahta rannikkopurjehdusta, jotka kummatkin saavat alkunsa Egyptistä. Toinen suuntautuu Intiaan, ja sisältää paljon yksityiskohtia, jotka ovat hyödyllisiä merenkulkijoille. Toinen, joka on kuvattu suppeammin, suuntautuu Afrikan itärannikkoa pitkin nykyiseen Dar es Salaamiin saakka. == Lähteet == == Kirjallisuutta == * * * * * * * == Aiheesta muualla == * The Periplus of the Erythraean Sea: Travel and Trade in the Indian Ocean by a Merchant of the First Century. Ancient History Sourcebook. Fordhamin yliopisto. * The Voyage around the Erythraean Sea Luokka:Antiikin kreikkalaiset maantieteelliset teokset Luokka:Punainenmeri
Christopher Koskei

Christopher Koskei (s. 14. elokuuta 1974) on kenialainen estejuoksija. Hän tuli tunnetuksi vuonna 1995 juostessaan paljain jaloin toiseksi Göteborgin MM- kisoissa. Neljä vuotta myöhemmin Sevillan MM-kilpailuissa hän voitti maailmanmestaruuden. Christopher Koskein pikkuveljiä ovat kaksinkertainen estejuoksun maailmanmestari Saif Saaeed Shaheen (alk. Stephen Cherono) ja estejuoksun nuorten MM-mitalisti Abraham Cherono. == Henkilökohtaiset ennätykset == * 3 000 metriä - 7.54,75 (1995) * 3 000 metrin estejuoksu - 8.05,43 (1999) * 5 000 metriä - 13.40,17 (1995) * 10 000 metriä - 29.45,62 (1996) * Maraton - 2.17.21 (2004) == Lähteet == * === Viitteet === Luokka:Kenialaiset estejuoksijat Luokka:Vuonna 1974 syntyneet Luokka:Elävät henkilöt
Adowan taistelu

Adowan taistelu (myös Adwan tai Aduan taistelu) käytiin Italian ja Etiopian joukkojen välillä 1. maaliskuuta 1896 Adowan eli Adwan kaupungin lähellä Etiopiassa. Taistelu oli yksi Italian ja Etiopian välisen sodan keskeisimmistä taisteluista. Taistelussa Etiopia sinetöi voittonsa Italiasta.Battle of Adwa Encyclopædia Britannica Online Academic Edition. Viitattu 23.2.2014. Italialaiset olivat saavuttaneet voittoja sodan alussa, mutta eivät kyenneet hyödyntämään niitä, ja vuoden 1896 alussa keisari Menilek II:n komentamat etiopialaiset uhkasivat italialaisten etuvartioasemia. Helmikuun 1896 alussa Eritrean kuvernööri ja italialaisten joukkojen komentaja, kenraali Oreste Baratieri sai havaintoja Etiopian armeijasta, mutta ei lähtenyt hyökkäykseen. Italian pääministeri Francesco Crispi lähetti hänelle kuitenkin 28. helmikuuta tulisen sähkeen, jossa määräsi hänet hyökkäämään. Baratierilla oli käytössään 14 500 miestä, kun etiopialaisten joukkojen vahvuus oli noin 100 000, eli etiopialaisilla oli seitsenkertainen ylivoima. Lisäksi italialaisten rivistöt olivat huonosti järjestäytyneet eikä niillä ollut kunnollisia karttoja maastosta. Menilekin joukot saarrostivat italialaiset 1. maaliskuuta ja nämä joutuivat perääntymään viheliäisen maaston läpi. Italian armeijan joukoista noin 70 prosenttia menetettiin kaatuneina, haavoittuneina tai vankeina. Taistelu ja erityisesti sen lopputulos herättivät huomiota ympäri maailmaa. Useat sivistyneistön edustajat pitivät taistelua merkkinä Euroopan ylivallan päättymisestä, ja Afrikan dekolonisaatiossa sitä käytettiin useasti propagandana kerättäessä sissiliikettä eurooppalaisia siirtomaaisäntiä vastaan. Italiassa tieto taistelun lopputuloksesta johti välittömästi Crispin hallituksen eroon. ==Lähteet== == Aiheesta muualla == *Historynet: Ethiopia's Decisive Victory at Adowa * Aduan taistelu 40 vuotta sitten, Hakkapeliitta, 01.10.1935, nro 40, s. 10, Kansalliskirjaston digitaaliset aineistot *Abessinian paljasjalka-armeija Aduan taistelussa v. 1896, Hakkapeliitta, 05.11.1935, nro 45, s. 10, Kansalliskirjaston digitaaliset aineistot Luokka:Etiopian sotahistoria Luokka:Italian taistelut Luokka:Kolonialismi Luokka:1896
Somalian pelastuksen demokraattinen rintama

Somalian pelastuksen demokraattinen rintama (, , alkujaan Democratic Front for Salvation of Somalia) on ollut merkittävä poliittinen ja puolisotilaallinen kattojärjestö Somaliassa perustamisestaan vuodesta 1981 lähtien. Sen perustivat muutamat upseerit, jotka vastustivat Siad Barren hallintoa. Puolueen taustalla on lähinnä Majerteen-klaani. Barren hallinnon kaaduttua puolue jakautui kahtia. Puheenjohtaja, kenraali Mohamed Abshir Musa siirtyi Saudi-Arabiaan, ja varapuheenjohtaja Abdullahi Yusuf Ahmed johtaa Puntmaata. Puoluekokous pidettiin elokuussa 1994, ja molemmat väittävät tulleensa valituksi puolueen johtajaksi. ==Lähteet== *African Development Information Services luettu 30.7.2008 Luokka:Somalian puolueet Luokka:Puolisotilaalliset järjestöt
Bulmers

Bulmers on irlantilainen siideri, jota muissa maissa markkinoidaan nimellä Magners. Kaupallinen tuotanto aloitettiin Clonmelissä, Tipperaryn kreivikunnassa vuonna 1935. Bulmers poikkeaa ulkomailla markkinoitavasta Magnersista ainoastaan nimensä osalta. Siiderin omistaa Cantrell and Cochrane -yhtiö. == Aiheesta muualla == * Viralliset sivut * Viralliset sivut (Magners) Luokka:Siiderimerkit Luokka:Irlantilaiset juomat Luokka:Alkoholijuomamerkit